**Magyar Tájékozódási**

**Futó Szövetség**

**Sportágfejlesztési Terv**

**2021-2025**



***Létszámnövelés – Nemzetközi élmezőny – Zöld kalandsport***

# A sportág jövőképe és értékei

* Jövőképünk középpontjában a nyitás, megújulás, növekedés áll – összhangban hagyományaink megőrzésével, régi sporttársaink megbecsülésével
* Értékeink: természetközeliség, közösség, többgenerációs sport, sikerélmény, fizikai és szellemi verseny, környezettudatosság
* Elsődleges bővülési célcsoportunk a fiatalok, a diákok és a családok
* Az önkéntesség, a közösségért végzett munka az értékrendünk alapja és legfőbb erőforrásunk

# Az MTFSZ legfőbb stratégiai céljai

* A magyar tájfutó közösség létszámának ~~jelentős~~ növelése Nem gondolom, hogy beírt 3000 fő jelentős növekedést jelentene számszakilag. Más kérdés, hogy a növekedés megvalósulása végre megtörténjen.
* A nemzetközi élmezőnybe tartozó válogatott Ehhez mindenképpen az kell, hogy minimum a világversenyeken illetve válogatott színekben rajthozállás költségeit a központi költségvetés fizesse minden versenyzőnek eredményességei kritérium nélkül. Gondoljunk bele, hogy van egy tehetséges versenyző, akinek sem a klubja, sem a családja nem teszi lehetővé a válogatott indulás kifizetését. Hát akkor választ más sportágat, ahol tehetséges lesz.
* Színvonalas, szakmailag magas szintű versenyek biztosítása a versenysportolóknak Sosem lesznek magas színvonalú versenyeink, ha elnézzük a rendezői hibákat. Pályák minősége, elsősorban kezdő pályák. Hibázó rendezők tovább foglakoztatása miatt újra rossz versenyek rendezése. A rendezői minősítést azonnal be kell vezetni.
* Tartalmas, modern kalandsport biztosítása egy széles érdeklődői körnek
* A környezettudatosság és a természettel való harmónia képviselete

# Helyzetünk, eredményeink – 2020

* Sportágunk versenyzői létszáma stabil, bár nem növekvő, a fiatal korosztályban széles utánpótlás bázissal rendelkezünk, aktív edzőink száma megnyugtató, képzettségük folyamatosan fejlődik Az edzők 97,5 % sportágszeretetből dolgozik. Már 2011-ben megjelenik a fizetett edző fogalma a sportágfejlesztési tervben, aztán eltűnik.
* Eredményességünk az ifjúsági korosztályban stabil, juniorban és felnőttben új fejlődési pályát alapoztunk meg
* Pénzügyi helyzetünk rendezett, tartalékunk jelentős, külső függőségünk csekély
* Szakágaink nagy önállósággal, önszerveződéssel, ~~bár sok nehézséggel küzdve~~ működnek Pozitív beszédre helyezném a hangsúlyt
* Versenyrendszerünk sokszínű és bőséges kínálatot ad a sport művelésére
* Nemzetközi versenyrendezéseink színvonala évről-évre a világ élvonalában van, több szakág versenyeit kiemelkedően meg tudjuk szervezni
* Legjobb térképeink és térképkészítőink nemzetközi viszonylatban is megállják helyüket
* Technikai, technológiai hátterünk korszerű, és folyamatosan fejlődik
* Online és közösségi kommunikációnk jelentős fejlődésnek indult
* Nemzetközi sportdiplomáciai (IOF) jelenlétünk hosszú évek óta kiemelkedő
* ~~2020-as idényünket meghatározta a járvány, de intézkedéseink és tartalékaink mérsékelni tudták a negatív hatásokat~~

# A sportág problémái, fejlesztendő területei

* Szűkösek az emberi erőforrásaink, sokszor nehezen találunk az adott feladatokra megfelelő személyeket. Az önkéntes munkára épülő bizottsági rendszerünk változó hatásfokkal működik. Az önkéntes modell helyett egyre inkább csak a megfizetett feladatvállalás bizonyul működőképesnek.
* Versenyengedélyes létszámunk stagnál, korfánk egyenetlen, a fejlődő fiatal korosztály mellett nagyon vékonyra zsugorodott a felnőtt és a fiatal szenior mezőny. Alacsony, bár fejlődő a sportágunk ismertsége, ami korlátot jelent a szponzorációs lehetőségek terén.
  + *Utánpótlás korosztály:* edzőink további megbecsülése és motiválása mellett a fiatalok megtartásában, a lemorzsolódás csökkentésében, az ifi-junior-felnőtt átmenet leküzdésében kell erősítenünk; szeretnénk elérni, hogy utánpótlás sportolóink kisebb része élsportolóként, nagyobb része szabadidő-sportolóként megmaradjon a rendszerben; 19 évtől a tanuló versenyzők tagdíját lecsökkenteném a 18 év alattiak szintjére.
  + *Felnőtt korosztály:* nagyon lecsökkent, a közvetlen bevonzásra és a megtartásra kell fókuszálnunk, egy lehetséges irány az egyetemi sport, egy másik pedig a terepfutók és egyéb rokon sportágak űzőinek megszólítása; Terepfutásban és a rokon sportágaknál élet (buli) van a versenyeken, nézők vannak, szurkolók vannak. (Nem használjuk ki a városban rendezett versenyeinken a nézők megszólítását. Ha valaki mégis odatéved, nem érti mi történik. Az Elit küzdelmeit ki kell emelni, látványossá, néző baráttá kell tenni. Ez vonzhat be felnőtteket is.) A teljesítést sikernek állítják be és ez oda vonzza a résztvevőket és nem fognak átjönni hozzánk.
  + *Szenior korosztály:* meg kell becsülnünk őket, igényeiket szem előtt tartva fejlesztenünk a sportágat, még mindig az anyagi forrásaink jelentős előteremtői.
* Nemzetközi eredményességünket a felnőtt és junior korosztályban javítani, az ifjúsági korosztályban tovább fenntartani szándékozunk. A nemzetek eredményességi rangsora mellett fontosnak tartjuk a kiemelkedő egyéni eredményeket is.
* Versenyeink színvonala – sok tényező tekintetében – még mindig változó, a kiemelt versenyeink pályáztatásában és minőségellenőrzésében további lépéseket kell tennünk. Valódi szankció nélkül semmit nem ér az egész.
* Anyagi lehetőségeink sokat javultak, de bevételeink fenntarthatósága érdekében még sok tennivalónk van. Az önerős (tagdíj és versenyrendezési) bevételeket nem csökkenthetjük, ezek újraelosztása biztosítja a sportág alapvető fejlődési pályáját. A támogatói bevételeket (belső támogatói rendszer és külső szponzoraink) pedig tervezhetővé és fenntarthatóvá kell tennünk, mert ez ad lehetőséget ambiciózus fejlesztési céljaink finanszírozására. Külső szponzor mind az állami, mind a verseny szférából úgy jön, ha rengeteg emberhez eljuttatjuk az üzeneteiket. Ezt csak úgy lehet, ha a rajthozállásokat növeljük.
* Sportágunk ismertsége elmarad a várakozásainktól, jelenlétünk a közösségi médiában egyre erősebb, de a hagyományos, írott és televíziós médiában még fejlesztendő. A legyártott tartalmakat népszerűsíteni kell.
* Honlap: A jelenlegi öszvér megoldást le kell cserélni. Kell két honlap/felület. Az egyik a kezdő érdeklődők számára, ahol toborzó tartalmak kiverik a szemet (buli, siker, stb). És egy, ahol a szakmai információk vannak.

# Számszerűsített céljaink és az elérésükhöz vezető eszközök, projektek

* Szépek a számok, csak a fontos mutatók már ugyanezekkel az értékekkel benn voltak az előző két tervben is. Megint megpróbáljuk elérni őket ugyanazokkal az eszközökkel és sajnos megint nem fog sikerülni ….. ha volna valami változás a gondolkodás módban. Ha végre figyelnénk új szereplőkre.

# Humán erőforrások fejlesztése

|  |  |  |
| --- | --- | --- |
|  | 2020 | 2025 |
| Az MTFSZ keretei között önkéntes munkával tisztséget vállaló személyek száma | 50 | 70 |
| Az MTFSZ keretei között fizetett munkával megbízást vállaló személyek száma | 15 | 25 |
| Aktívan edzőként tevékenykedők száma | 54 | 70 |
| Aktív tájfutó szakedzők száma | 10 | 14 |
| Az 5 éves ciklus során továbbképzésen részt vevő aktív versenybírók száma | - | 500 |
| Aktív, kiemelt versenyeket is rendező informatikus (SI kezelő, verseny adminisztrátor) szakemberek száma | 6 | 10 |
| Professzionális térképhelyesbítő szakemberek által készített térképek (km2 évente) | 30 | 40 |

A kitűzött számok elérését szolgáló eszközök, projektek:

* Bizottsági struktúra újragondolása, bizottságok felügyeletével működő szakmai feladatkörök létrehozása
* Edzőképzések (több szintű) fenntartása és támogatása
* A tájfutás jelenlétének fejlesztése a közoktatási rendszerben (tanárképzés, továbbképzés, mindennapos testnevelés) Ez csak úgy működik, (ha van az iskolában tájfutó vagy) van, aki rendszeresen iskola időben be tud menni. Ezt sajnos társadalmi munkában senki sem tudja elvállalni sportági szeretetből. Területi koordinátorokat alkalmaznék, akik a rendszeresen programokat szerveznek az iskolákban. Azzal a céllal, hogy a gyerekek induljanak el a diákolimpián. Mivel ott a saját iskolájuk színeit képviselik az iskolai dolgozóinak is érdeke lesz. A Országos diákolimpiát (ezt már sokszor mondtam) végre nem a jók jobbá tételére kell szánni. Hanem toborzásra. Könnyű, teljesíthető pályákkal, sikerélményt adva (hatalmas bulival) a második versenyükön résztvevőknek. Akik emiatt jövőre is el akarnak majd jönni, majd keresnek egy klubot, hogy ne csak évi kétszer tudjanak tájfutni. (A megyei váltókat eltörölném, helyette az indulók között sorsolt csapatokkal versenyt rendezni mindenkinek, hogy a legkezdőbb egyénnek is legyen esélye a jó szereplésre.)
* Versenybíró képzések/továbbképzések szervezése, szabályozása, támogatása; online vizsgáztatási rendszer bevezetése
* Informatikus képzések/továbbképzések szervezése, támogatása
* Térképhelyesbítő képzések/továbbképzések szervezése, támogatása
* Kommunikációs képzések és útmutatók, szpíker képzés

# Létszámnövelés és rajthozállások

|  |  |  |
| --- | --- | --- |
|  | 2019 | 2025 |
| MTFSZ versenyengedéllyel rendelkezők létszáma | 2460 | 3000 |
| 21-39 éves versenyengedélyesek száma | 327 | 500 |
| OB-k átlag rajthozállása (Normáltávú, Középtávú, Rövidtávú, Váltó; a kísérő kategóriákat is beleértve) | 930 | 1100 |
| Az év hat legnagyobb létszámú kupaversenyének átlagos létszáma (OB-k kivételével, Hungáriával, többnaposnál a legnépesebb nap) | 770 | 900 |
| Összes MTFSZ rangsoroló tájfutó versenyen történt éves rajthozállás (minden kategóriában) | 35.181 | 45.000 |
| Az MTFSZ naptárban szereplő nem rangsoroló magyarországi tájékozódási eseményeken történt éves rajthozállások (minden szakágban) | 14.153 | 16.000 |
| Tájékozódási e-Sport részvétel  (újdonsága miatt a ciklus során meghatározandó indikátorral) | 2020 trail-O:  1594 |  |

Hogy eddig mi volt leírva a korábbi tervekben?

Lát valaki előre lepést? Esetleg visszalépést?

Mindennek alapja a létszámnövekedés. Ha nincs versenyző, nincs sportág.

|  |  |  |  |  |  |  |
| --- | --- | --- | --- | --- | --- | --- |
|  | Sportágfejlesztési terv 2011-2015 | | Sportágfejlesztési terv 2016-2020 | | Sportágfejlesztési terv 2021-2025 | |
| Létszámnövelés és rajthozállások | |  |  |  |  |  |
|  | 2010 jelenleg | terv 2015 | 2015 jelenleg | terv 2020 | 2019 | 2025 |
| MTFSZ versenyengedéllyel rendelkezők létszáma | 2500 | 3200 | 2311 | 3000 | 2460  A valós adat 2019. 12. 31.: 2387 fő 2020. 11.18.: 2396 fő | 3000 |
| OB-k átlag rajthozállása (Normáltávú, Középtávú, Rövidtávú, Váltó; a kísérő kategóriákat is beleértve) | 800 | 1100 | 823 | 1000 | 930 | 1100 |
| Összes MTFSZ rangsoroló tájfutó versenyen történt éves rajthozállás (minden kategóriában) | 35 000 | 50 000 | 42 520 | 50 000 | 35 181 | 45 000 |

A kitűzött számok elérését szolgáló eszközök, projektek:

* Tájfutás arculat (weblapok, logo, szlogen) továbbfejlesztése
* Honlapjaink (tájfutóknak ill. új érdeklődőknek szóló) tartalom és design fejlesztése, mobil elérés fejlesztése
* Közösségi média elérésünk bővítése, online hirdetések
* Média kapcsolatok bővítése, fenntartása, rendszeres megjelenések, az ehhez szükséges kommunikációs tervek alapján
* Iskolai jelenlét, rendezvények, WOD, erdei iskolák, napközis táborok
* Tájékozódási e-Sport program (e-TempO, stb) elindítása
* Népszerűstő, más futó versnyekkel kombinált események szervezése
* Egyetemi tájfutást fejlesztő program a MEFS-sel együttműködve
* Jól működő, bővülő klubok jó gyakorlatainak nyilvánossá tétele, terjesztése

# Válogatott eredményesség

|  |  |  |
| --- | --- | --- |
|  | 2019 | 2025 |
| Felnőtt VB legutóbbi férfi váltó, női váltó és sprint váltó átlaga: | 22 | 14 |
| Legjobb Felnőtt VB/EB egyéni eredmény a ciklusban: | 17 | 10 |
| Egy-egy férfi és női versenyző a sprint vagy erdei Világranglista 1-50. helyén | 0 | 2 |
| Junior VB csapatverseny helyezés: | 10 | 8 |
| Ifjúsági EB csapatverseny helyezés: | 5 | 5 |
| Kerékpáros szakág: Egy-egy férfi és női versenyző a Világranglista 1-50. helyén | 0 | 2 |
| Trail-O szakág: Egy versenyző a Világranglista 1-50. helyén | 0 | 1 |

A kitűzött számok elérését szolgáló eszközök, projektek:

* Kiemelt Ösztöndíj Program, benne az élsportolók megtartása, junior-felnőtt átmenet támogatása, külföldi egyesületekben történő versenyzés elősegítése
* Kiemelt Edzői Program elindítása, fenntartása
* Válogatott működtetési rendszer tovább erősítése
  + Részvétel világversenyeken, külföldi versenyeken, edzőtáborokban
  + A válogatott felkészítésében közreműködő szakemberek bővítése (gyúró, csapatorvos, sportpszichológus, dietetikus)
  + Erdei – Sprint szakosodás elősegítése
* Hazai tájfutó, MTBO és Trail-O világverseny rendezési pályázat 3-4 évenként, és az elnyert rendezések magas színvonalú megvalósítása (Tájfutó EB megrendezése 2024, Tájkerékpár VB pályázat 2026-2028 rendezésre, Trail-O WRE évenként)

# A versenyek és a térképek minőségének fejlesztése

|  |  |  |
| --- | --- | --- |
|  | 2020(2019) | 2025 |
| Versenyminőség értékelési rendszer | nincs | kiforrott  már 2022-re |
| LIDAR alapanyagból készített térképek mennyisége (km2 évente) | 12 | 30 |
| Új térkép készítése OB-színvonalú terepről (km2 évente) | 20 | 25 |
| Minősített Magyar Tájfutó Térkép (km2 évente) | 0 | 25 |

A kitűzött számok elérését szolgáló eszközök, projektek:

* Versenyértékelési rendszer kidolgozása, működtetése
* MTFSZ versenyadminisztrációs rendszer használatának oktatása, felhasználói útmutató készítés
* MTFSZ versenyek pályáztatási rendszerének továbbfejlesztése, jobban meghatározott bírálati szempontok, pályázattól eltérés következményeinek szabályozása
* Éjszakai versenyzés fejlesztését célzó program indítása
* MTFSZ versenyek általános minőségbiztosításának erősítése, tanácsadás a teljes szervezési folyamat során; Szövetségi versenyreferens tisztség létrehozása
* Online térképtár, kiadói és vásárlási információkkal Addig amíg ez nem valósul meg, addig a kis versenyek színvonal nem fog növekedni.
* Lézerszkennelt alapanyag beszerzési program MTFSZ szerepvállalással, és a felhasználáshoz kapcsolódó képzés (szemlélet, generalizálás)
* Minősített Magyar Tájfutó Térkép (minőségbiztosítási és támogatási rendszer) bevezetése,
  + ennek keretében: térkép ellenőrzési folyamat (alapanyag, terepi munka, nyomdai előkészítés, nyomtatási technológia) működtetése
* Térképjavítói szemlélet egységesítése, generalizálás szerepének erősítése
* Digitális nyomtatási technológiák helyes gyakorlatának fejlesztése

# Finanszírozási források bővítése

|  |  |  |
| --- | --- | --- |
|  | 2020(2019) | 2025 |
| MTFSZ tagdíj befizetés (versenyrendezés nélkül) | 11,8 M Ft (’19) | 15 M Ft |
| MTFSZ versenyrendezéssel kapcsolatos befizetések | 15,5 M Ft (’19) | 21 M Ft |
| „Támogass Most” program, évente | 4,2 M Ft (’20) | 6 M Ft |
| Szponzorációs és reklám bevételek, évente | 10 M Ft (’19)  0,2 M Ft (’20) | 5 M Ft |
| MTFSZ pályázati és vállalkozási bevételek a ciklusban összesen | 10,55 M Ft (2016-2020) | 2025-ig 15 M Ft |

A kitűzött számok elérését szolgáló eszközök, projektek:

* Tagdíjfejlesztési terv
* MTFSZ pályázatírói szolgáltatás tagegyesületek részére
* Szponzori kapcsolatépítő program, szponzor kutatás, skandináv tulajdonú cégek megkeresése
* Profi marketingszolgáltatás igénybevétele kommunikációra, rendezvényszervezésre (adott eseményekhez, pl. Világnap, Hungária, OB), szponzorképessé válás ill. szponzori elvárásoknak való megfelelés érdekében
* Csapatépítő program tájfutással, mint szolgáltatás kidolgozása

*A táblázatokban szereplő számok magyarázatai:*



*Budapest, 2020. november 9.*